CELEX: 62022TN0211
Language: mt
Date: 2022-04-21 00:00:00
Title: Kawża T-211/22: Rikors ippreżentat fil-21 ta’ April 2022 – Il-Greċja vs Il-Kummissjoni

11.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 266/30
            
         
      Rikors ippreżentat fil-21 ta’ April 2022 – Il-Greċja vs Il-Kummissjoni
      (Kawża T-211/22)
      (2022/C 266/38)
      Lingwa tal-kawża: il-Grieg
      
         Partijiet
      
      
         Rikorrenti: Ir-Repubblika Ellenika (rappreżentanti: E. Leftheriotou, A. E. Vassilopoulou u K. Konsta)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata (1), sa fejn timponi fuq ir-Repubblika Ellenika korrezzjonijiet finanzjarji ta’ ammont gross ta’ EUR 43 525 011,74 u ta’ ammont nett, wara tnaqqis, ta’ EUR 43 156 228,16, wara l-investigazzjoni XC/2018/001/GR għall-applikazzjoni tal-kundizzjonalità għas-snin ta’ talba 2016/2017 (eżerċizzji finanzjarji 2016 u 2017, paġni 72 sa 124 tar-rapport ta’ sinteżi);
               
            
                  —
               
               
                  sussidjarjament, tannulla d-deċiżjoni kkontestata u tnaqqas għal 5 % ir-rata tal-korrezzjoni imposta minn din u,
               
            
                  —
               
               
                  fi kwalunkwe każ, tnaqqas l-ammont tal-korrezzjoni finanzjarja netta imposta għal EUR 12 225 532,12;
               
            
                  —
               
               
                  tikkundanna lill-konvenuta għall-ispejjeż tar-Repubblika Ellenika.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi. L-ewwel erba’ motivi jirrigwardaw il-konstatazzjonijiet li fuqhom il-Kummissjoni tibbaża d-deċiżjoni kkontestata, filwaqt li l-ħames u s-sitt motiv jikkonċernaw il-kalkolu tal-korrezzjoni inkwistjoni.
      
                  1.
               
               
                  L-ewwel motiv ibbażat fuq nuqqas ta’ bażi ġuridika għall-issuġġettar għal kontrolli fundamentali l-konstatazzjonijiet tal-Kummissjoni, jiġifieri fuq il-ksur tal-prinċipju ta’ ċertezza legali kif ukoll fuq nuqqas ta’ motivazzjoni.
               
            
                  2.
               
               
                  It-tieni motiv ibbażat, fl-ewwel parti tiegħu, fuq l-inkompetenza sostantiva tas-servizz tal-Kummissjoni li impona l-korrezzjoni finanzjarja u, fit-tieni parti tiegħu, fuq il-ksur tal-prinċipju ta’ proporzjonalità, peress li l-korrezzjonijiet huma imposti abbażi ta’ konstatazzjonijiet li fl-ebda każ ma jagħtu lok għall-impożizzjoni ta’ sanzjonijiet fuq il-benefiċjarji tal-għajnuna.
               
            
                  3.
               
               
                  It-tielet motiv ibbażat fuq l-interpretazzjoni u l-applikazzjoni żbaljati tad-dispożizzjonijiet tad-dritt tal-Unjoni u fuq żball ta’ fatt tal-Kummissjoni meta għamlet il-konstatazzjonijiet l-oħra tagħha.
               
            
                  4.
               
               
                  Ir-raba’ motiv ibbażat fuq il-konstatazzjonijiet tal-Kummissjoni li jikkonċernaw il-kontroll fundamentali “Preżentazzjoni ta’ rapporti dwar ir-riżultati tal-kontrolli”, hija bbażata fuq li d-deċiżjoni kkontestata ġiet adottata bi ksur tal-prinċipji ta’ kooperazzjoni leali u ta’ ċertezza legali (l-ewwel parti) kif ukoll fuq żball ta’ fatt fil-konklużjonijiet miġbuda mill-Kummissjoni (it-tieni parti).
               
            
                  5.
               
               
                  Il-ħames motiv ibbażat fuq li l-Kummissjoni għamlet korrezzjoni abbażi ta’ interpretazzjoni u applikazzjoni żbaljati tal-Artikolu 12(6) u (7) tar-Regolament ta’ Delega tal-Kummissjoni (UE) Nru 907/2014 (ĠU 2014, L 255, p. 18) (l-ewwel parti tal-motiv), kif ukoll bi ksur tal-ewwel subparagrafu tal-Artikolu 34(2) tar-Regolament ta’ Implimentazzjoni tal-Kummissjoni (UE) Nru 908/2014 (ĠU 2014, L 255, p. 59) u tal-prinċipju tal-projbizzjoni li jiżdiedu l-ilmenti indirizzati lill-Istat Membru matul il-proċedura ta’ clearance (it-tieni parti).
               
            
                  6.
               
               
                  Fl-aħħar nett, is-sitt motiv huwa bbażat fuq ksur tal-liġi fil-kalkolu tal-korrezzjoni finanzjarja netta inkwistjoni, kif ukoll fuq in-nuqqas ta’ applikazzjoni tat-tnaqqis, minħabba l-applikazzjoni preċedenti tal-korrezzjonijiet finanzjarji għall-istess spejjeż bħal dawk li huma s-suġġett tal-korrezzjoni finanzjarja inkwistjoni, bi ksur tal-linji gwida tal-Kummissjoni.
               
            
         (1)  Deċiżjoni ta’ Implimentazzjoni tal-Kummissjoni (UE) 2022/222 tas-16 ta’ Frar 2022 li teskludi mill-finanzjament tal-Unjoni Ewropea ċertu nefqa imġarrab mill-Istati Membri taħt il-Fond Agrikolu Ewropew ta’ Garanzija (FAEG) u l-Fond Agrikolu Ewropew għall-Iżvilupp Rurali (FAEŻR) (notifikat bid-dokument C(2022) 830) (ĠU 2022, L 37, p. 63).